kardosdrur/scandi-wiki huggingface dataset:
Bakkelandets Friskole

Bakkelandets Friskole var en fri grundtvig/koldsk grundskole med børnehave og vuggestue og beliggende i Nimdrup nær Brædstrup i Horsens Kommune. Friskolen har siden 21. december 2021 været under konkursbehandling.

Historie 
Bakkelandets Friskole hørte til i den tidligere folkeskole for Grædstrup Sogn, hvis hovedbygning blev opført i 1938-1939. Folkeskolen var placeret i landlige omgivelser midt i sognet i Nimdrup for at tilgodese interesserne fra de tre landsbysamfund i sognet: Grædstrup, Davding og Slagballe.

Ved krigens start i april 1940 beslaglagde den tyske besættelsesmagt bygningen, hvor de var til maj 1945. Herefter rykkede elever og lærere ind i skolen, og samtidig blev landsbyskolerne i Grædstrup, Davding og Slagballe nedlagt.

Bakkelandets Friskole blev oprettet den 13. januar 2003 af lokale initiativtagere og fik til huse i den gamle folkeskolebygning.

På grund af faldende elevtal blev det besluttet at lukke skolen 17. december 2021, og den har siden 20. december 2021 været under konkursbehandling.

Referencer

Eksterne henvisninger 
 

Friskoler i Danmark
Etableret i 2003
Bygninger, konstruktioner og anlæg i Horsens Kommune
Skruedybel

En skruedybel eller skruedyvel (anglisering (wall) plug, tysk Dübel) er en hul dybel som isættes et hul med formålet at fordele en skrues tryk, så skruen bedre forankres i fx en mur, grundet skruedyblens friktion og ydre fortanding med hullets inderside.

Skruedybler, som skal anvendes i lofter eller til ting som varmer, skal være brandsikre og lavet af varmebestandige materialer (klasse A). Skruedybler af plast vil smelte ved varmepåvirkning og fastgøringer vil derfor svigte.

Historie 
Skruedyblen blev opfundet af John Joseph Rawlings mellem 1910 og 1911 og patenteret i 1911. Han grundlagde sit firma The Rawlplug Company i 1919. The Rawlplug Company skruedybler blev navngivet rawlplugs og dette navn er stadig varemærkebeskyttet. Rawlplugs og rawlplug ses hyppigt stavet forkert på dansk som rawplugs og rawplug.

Skruedybel varianter 
 Plastdybel, plastdyvel, plastdübel - skruedybel lavet af plast.
 Nylondybel, nylondyvel, nylonplug, nylondübel - skruedybel lavet af nylon.
 Gipsdybel, gipsdyvel - skruedybel beregnet til forankring i gipsplader.
 Universaldybel, universaldyvel, universalplug - virker typisk til bl.a. beton, letbeton, tegl, gipsplader.
 Hulrumsdybel, hulrumsdyvel
 Kipdybel, kipdyvel, vippedybel, vippedyvel - anvendes typisk i loft eller væg, når der er hulrum over/bag. Egnet til stor last.
 klapdybel, klapdyvel - anvendes typisk i loft eller væg, når der er hulrum over/bag. Egnet til stor last.
 pladeekspansionsdybel, pladeekspansionsdyvel, pladeekspansionsplug

Se også
 Ankerbolt

Kilder/referencer

Eksterne henvisninger

 12. maj 2010, idenyt.dk: Rawlplugs - sådan vælger du den rigtige
 17. dec 2008, ing.dk: Mystik omkring det nedfaldne loft på Næstved Handelsskole

Fastgøringsemner
Snedkeri
Byggeteknik
Ankerbolt

En ankerbolt anvendes til at forbinde strukturelle og ikke-strukturelle elementer til mure af fx beton. Forbindelsen bliver lavet af forskellige komponenter såsom: ankerbolte, bjælker og stålplader. Ankerbolte overfører forskellige former for belastning: trykkræfter og vridningskræfter.
En forbindelse mellem strukturelle elementer kan repræsenteres ved stålsøjler forbundet til et fundament. 
Et typisk eksempel på ikke-strukturelle elementer forbundet til et strukturelt element er fx forbindelsen mellem facade og en armeret betonvæg.

Typer
 Ekspansionsbolt, ekspansionsskrue
 Indstøbt anker
 Fundamentsbolte
 Muranker
 Limanker, klæbeanker
 Epoxyanker

Galleri

Se også
 Skruedyvel

Kilder/referencer

Eksterne henvisninger

Fastgøringsemner
Byggeteknik
Madeleine af Frankrig

Madeleine af Frankrig, også kendt som Madeleine af Valois, ( – ) var en fransk prinsesse, der var dronning af Skotland fra januar til juli 1537.

Madeleine tilhørte Huset Valois og var datter af Kong Frans 1. af Frankrig og Claude af Frankrig. Hun blev gift med kong Jakob 5. af Skotland i januar 1537 men døde allerede senere samme år. Der blev ikke født børn i ægteskabet.

Eksterne henvisninger 

Huset Valois
Dronninger af Skotland
Kongelige fra Frankrig
Personer fra Saint-Germain-en-Laye
Franskmænd i 1500-tallet
Venkatraman Ramakrishnan

Venkatraman "Venki" Ramakrishnan (født 5. april 1952) er en amerikansk og britisk strukturel biolog af indisk oprindelse. Siden november 2015 har han været præsident for Royal Society. I 2009 modtog han nobelprisen i kemi sammen med Thomas A. Steitz og Ada Yonath, "for studier af strukturen og funktionen af ribosomet".

Siden 1999 har han arbejdet som leder for en gruppe på  Medical Research Council (MRC) Laboratory of Molecular Biology (LMB) på Cambridge Biomedical Campus, hvor han også er underdirektør.

Referencer 

Nobelprismodtagere fra Storbritannien
Nobelprismodtagere fra USA
Nobelprismodtagere i kemi
Nobelprismodtagere fra Indien
Vanja Radovanović

Vanja Radovanović (Montenegrinsk: Вања Радовановић; født 28. oktober 1982) er en montenegrinsk sanger og sangskriver. Han repræsenterede Montenegro i Eurovision Song Contest 2018 i Lissabon, Portugal med sangen "Inje", men kom ikke med i finalen, da sangen kom på en 16. plads i semifinale 2.

Referencer 

Sangere fra Montenegro
Montenegros Eurovision Song Contest-deltagere
Deltagere ved Eurovision Song Contest 2018
Personer fra Beograd
Thomas A. Steitz

Thomas Arthur Steitz (født 23. august 1940, død 9. oktober 2018) var en amerikansk biokemiker, Sterling Professor of Molecular Biophysics and Biochemistry på Yale University og forsker på Howard Hughes Medical Institute, der er bedst kendt for sit arbejde med ribosomer.

I 2009 modtog Steitz nobelprisen i kemi sammen med Venkatraman Ramakrishnan og Ada Yonath "for studier af strukturen og funktionen af ribosomet". 
Steitz modtog også Gairdner International Award i 2007 "for sine studier af ribosomets struktur og funktion som viste at peptidyltransferase var en RNA-katalyseret reaktion, og for at kortlægge mekanismen bag inhiberingen af denne funktion med antibiotika".

Referencer 

Nobelprismodtagere fra USA
Nobelprismodtagere i kemi
Biokemikere fra USA
Óscar Whalley

Óscar Alexander Whalley Guardado (født 29. marts 1994) er en spansk fodboldspiller, der spiller målmand. Siden sommeren 2023 har han spillet for den mexicanske klub C.D. Guadalajara.
Han har tidligere spillet i flere spanske Segunda División-klubber med afstikkere til danske AGF og græske OFI Kreta.

Klubkarriere  
Óscar Whalley er født i Zaragoza som søn af en engelsk far og en mexicansk mor. Han spillede i det meste af sin ungdomstid for Real Zaragoza, og som 19-årig kom han til at spille for klubbens reservehold. Da klubbens førstemålmand Leo Franco i foråret 2014 erklærede, at han ønskede at forlade landet, og andenmålmanden var skadet, fik Whalley chancen som målmand på førsteholdet, der spillede i Segunda División i en hjemmekamp mod Sporting de Gijón; kampen endte 1-1. 

I den følgende sæson spillede Whalley 19 kampe, da Zaragoza sluttede som nummer seks, og desuden en playoff-kamp, der endte med et nederlag på 0-3 hjemme til Girona FC. Efter dette blev han erstattet i resten af playoff-turneringen. I juli 2015 blev Whalley udlejet til naboklubben SD Huesca, der ligeledes spillede i næstbedste række. Her spillede han 15 kampe, inden han året efter blev solgt til Sporting de Gijón, hvor han var tredjevalg på målmandsposten. Han nåede kun en enkelt kamp i de to sæsoner, han hørte til klubben.

AGF 
Efter den mangeårige målmand Steffen Rasmussen var stoppet i AGF i sommeren 2018, var der brug for en ekstra målmand i klubben, hvor Aleksandar Jovanović den seneste tid havde været førstemålmand. Whalley, som var uden kontrakt, valgte derpå at skifte til den danske klub. 

Whalley opnåede aldrig at blive mere end andenmålmand efter først Jovanović, dernæst den lejede Kamil Grabara og endelig den mere permanente løsning i form af svenskeren William Eskelinen. Han opnåede i alt 15 kampe, deraf 12 i Superligaen.

Efter AGF 
Efter en sæson i Aarhus skiftede Whalley til græske OFI Kreta, men også her blev det blot til én sæson. Han skiftede derpå tilbage til Spanien og CD Castellón, hvor han i sæsonen 2020-2021 fik 24 kampe i Segunda División. Da klubben rykkede ned den følgende sommer, skiftede Whalley videre til en anden Segunda División-klub, CD Lugo. Her spillede han to sæsoner og fik 68 kampe.

I sommeren 2023 flyttede Whalley til Mexico og C.D. Guadalajara.

Referencer

Eksterne henvisninger 
 Spillerprofil på agf.dk  

Fodboldspillere fra Spanien
Fodboldspillere fra Real Zaragoza
Fodboldspillere fra Sporting Gijón
Fodboldspillere fra AGF
Fodboldspillere fra OFI Kreta
Fodboldspillere fra CD Castellón
Fodboldspillere fra CD Lugo
Fodboldspillere fra C.D. Guadalajara
Wimbledon-mesterskabet i damedouble 2019

Wimbledon-mesterskabet i damedouble 2019 var den 97. turnering om Wimbledon-mesterskabet i damedouble. Turneringen var en del af Wimbledon-mesterskaberne 2019, og kampene med deltagelse af 64 par blev spillet i perioden 3. - 14. juli 2019 i All England Lawn Tennis and Croquet Club i London, Storbritannien.

Mesterskabet blev vundet af Hsieh Su-Wei og Barbora Strýcová, som i finalen besejrede Gabriela Dabrowski og Xu Yifan med 6−4, 6−2 på en time og seks minutter, og vinderparret spillede sig igennem turneringen uden sættab, hvilket senest skete i 2009. Dermed vandt Hsieh sin anden Wimbledon-titel i damedouble, idet hun tidligere havde vundet mesterskabet i 2013 med Peng Shuai som makker, og hendes tredje grand slam-titel i karrieren, da hun og Peng også havde vundet French Open-mesterskabet i damedouble. Det var til gengæld Strýcovás første grand slam-titel i hendes karriere. Indtil da havde hendes bedste grand slam-resultater været med semifinaler i damedouble.

Finalen skulle egentlig have været spillet lørdag den 13. juli efter herredoublefinalen, men den blev udsat til dagen efter, fordi herredoubleslutkampen først endte kl 21:00.

Resultaterne medførte, at Barbora Strýcová overtog førstepladsen på WTA's verdensrangliste i double for første gang i sin karriere.

Dette var det første Wimbledon-mesterskab, hvor det afgørende sæt kunne blive afgjort i tiebreak, da arrangørerne havde bestemt, at der skulle spilles tiebreak ved stillingen 12−12 i tredje sæt. Reglen kom dog ikke i brug i damedoublerækken, idet ingen af kampene nåede længere end til 9−7 i afgørende sæt. Det var endvidere det første Wimbledon-mesterskab i damedouble uden en kvalifikationsturnering siden 1946, fordi kvalifikationsturneringerne i doublerækkerne siden sidste mesterskab var blevet afskaffet til fordel for en udvidelse af damesinglekvalifikationen fra 96 til 128 deltagere.

Pengepræmier og ranglistepoint 

Den samlede præmiesum til spillerne i damedouble androg £ 2.292.000 (ekskl. per diem), hvilket var en stigning på 14,2 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering i double.
 7 par, der har modtaget et wildcard (markeret med WC).

Seedede spillere 

De 16 bedst placerede af deltagerne på WTA's verdensrangliste pr. 24. juni 2019 blev seedet.

Wildcards 

Fire par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 Wimbledon-mesterskabet i herresingle 2019
 Wimbledon-mesterskabet i damesingle 2019
 Wimbledon-mesterskabet i herredouble 2019
 Wimbledon-mesterskabet i mixed double 2019

Eksterne henvisninger 
 Wimbledon

Noter 

Wimbledon-mesterskaberne 2019
2019
WTA Tour 2019
Ada Yonath

Ada E. Yonath (født 22. juni 1939) er en israelsk krystallograf, der er bedst kendt for sin forskning i ribosomets struktur. Hun er direktør for Helen and Milton A. Kimmelman Center for Biomolecular Structure and Assembly på Weizmann Institute of Science. 

I 2009 modtog hun nobelprisen i kemi sammen med Venkatraman Ramakrishnan og Thomas A. Steitz "for studier af strukturen og funktionen af ribosomet". og blev dermed den første kvindelige israeler der har vundet en nobelpris ud af de på dette tidspunkt 10 israelske modtagere af prisen, den første kvinde fra Mellemøsten, der har vundet en nobelpris i en af videnskabskategorierne, og den første kvinde i 45 år, de rhar vundet nobelprisen i kemi.

Referencer 

Nobelprismodtagere fra Israel
Nobelprismodtagere i kemi
Æresdoktorer ved University of Cambridge
Æresdoktorer ved University of Oxford
Krystallografer
2. division 2018-19 (fodbold)

2. Division 2018-19 er den tredjebedste fodboldliga i Danmarksturneringen i fodbold.

Nye hold denne sæson er Brabrand og Skive, der rykkede ned fra 1. division, samt Slagelse, Tarup-Paarup, Vanløse og Vejgaard, der rykkede op fra Danmarksserien.

Struktur 
De 24 hold bliver fordelt i to puljer med 12 hold i hver pulje. I puljene møder holdene hinanden to gange - hjemme og ude.

De seks bedste i hver pulje går videre til oprykningsspil, hvor de spiller om to oprykningspladser, mens de seks dårligste i hver pulje spille nedrykningsspil i foråret, hvor de nederste fire rykker ned i Danmarksserien. I op- og nedrykningsspillet tager holdene alle point med fra grundspillet og møder hinanden en gang. De seks bedste hold i hhv. op- og nedrykningsspil, inden slutspillets start, vil have seks hjemmekampe, mens de øvrige hold vil have fem hjemmekampe.

Øst

Deltagere

Stilling

Resultater 
Hvert hold møder hinanden 2 gange, hhv. hjemme og ude.

Sæsonstatistik

Topscorere 
Opdateret indtil kampe spillet den 24. marts 2019

Kilde: DBU

Hattricks 
Opdateret indtil kampe spillet den 24. marts 2019

Vest

Deltagere

Stilling

Resultater 
Hvert hold møder hinanden 2 gange, hhv. hjemme og ude.

Sæsonstatistik

Topscorere 
Opdateret indtil kampe spillet den 24. marts 2019

Kilde: DBU

Hattricks 
Opdateret indtil kampe spillet den 24. marts 2018

Oprykningsspil

Nedrykningsspil

Referencer 

Fodboldsæson 2018-19
Sæsoner i 2. division (fodbold)
Yves Chauvin

Yves Chauvin (født 10. oktober 1930, død 27 januar 2015) var en fransk kemiker og æresforskningsdirektør på Institut français du pétrole og medlem af det franske videnskabsakademi. Han var kendt for sit arbejde med at decifrere metatese-processen, for hvilket han i 2005 modtog Nobelprisen i kemi sammen med Robert H. Grubbs og Richard R. Schrock.

Referencer 

Nobelprismodtagere fra Frankrig
Nobelprismodtagere i kemi
Kemikere fra Frankrig
Marie Scott Poulsen

Marie Scott Poulsen (født 15. april 1971) er en dansk kommunikationsrådgiver, forfatter og foredragsholder. Privat er hun gift og mor til fire børn, heraf én bonussøn.

Opvækst og karriere  

Marie voksede op på Bornholm, og blev Cand. Mag. fra Københavns Universitet i 1999. Derefter fulgte forskellige kommunikationsjobs.
Allerede som 32-årig i 2003 fik Marie Scott Poulsen sin første lederstilling, da hun tiltrådte som kommunikationschef for Håndværksrådet. Denne stilling havde hun indtil 2006, hvor hun trådte ind en tilsvarende stilling hos COOP og herefter fulgte 10 år med chef-stillinger i Københavns Kommune, Madkulturen, Sampension og C40 Cities Climate Leadership Group. I 2016 havde hun et kort besøg på bureau-siden. Allerede i 2017 var hun dog tilbage på virksomhedssiden da Københavns Lufthavne A/S tilbød hende en rolle som senior kommunikationsrådgiver med lufthavnens eksterne relationer, brand og kampagner som ansvarsområde.

CV 
2017 – nuv.		Senior kommunikationsrådgiver, Københavns Lufthavne 
2016 – 2017		Kommunikationsrådgiver, Geelmuyden Kiese 
2014 – 2016		Kommunikationsdirektør, C40 Cities Climate Leadership Group 
2013 – 2014		Kommunikationschef, Sampension 
2013 – 2013		Kommunikationschef (midlertidig), Madkulturen 
2008 – 2013		Kommunikationschef, Københavns Kommune  
2006 – 2008		Kommunikationschef, COOP  
2003 – 2006		Kommunikationschef, Håndværksrådet  
2001 – 2003		Kommunikationskonsulent, Bergsøe4 A/S

Forfatterskab  
Marie Scott Poulsen debuterede som forfatter i 2002 med bogen ’Børn på gule plader’, der er en samling af beretninger fra 14 moderne familier. I 2004 udkom ’Drenge’, hvor Marie Scott Poulsen gennem samtaler med 40 drenge mellem 12 og 16 portrætterer almindelige drenge,  I 2006 bidrog Marie Scott Poulsen til bogen ’Tro på det! - en bog om konfirmation, tro og tvivl’ og året efter udkom hun med sin fjerde bog ’Talent’ der gennem interviews med otte danskere, der er nået til tops på deres respektive felter, havde til formål at sætte talentpleje og succes til diskussion. 

Der skulle gå ti år før Marie Scott Poulsens femte og seneste bog udkom. I et skifte fra den interviewbaserede stil, der prægede hendes første bøger var ’Lokal Lobbyisme - Få indflydelse i kommunen’ i stedet en guide til indflydelse på lokalpolitik, som blev skrevet sammen med den daværende kollega hos Geelmuyden Kiese Maria Steno.

Bibliografi 
’Lokal Lobbyisme - Få indflydelse i kommunen’ af Marie Scott Poulsen & Maria Steno, Djøf Forlag, 2017
’Talent’ af Marie Scott Poulsen, Forlag: Jepsen & Co., 2007
’Tro på det! - en bog om konfirmation, tro og tvivl’ af Dorthe Maisie, Marie Pedersen og Marie Scott Poulsen, Forlag: Jepsen & Co., 2006
’Drenge’ af Marie Scott Poulsen, Forlag: Shønberg, 2004
’Børn på gule plader’ af Marie Scott Poulsen, Politikens Forlag, 2002

Tillidsposter  
Bestyrelsesmedlem i Teatret ved Sorte Hest 2013 - nuv.
Bestyrelsesmedlem i  2021 - nuv. Levende Musik i Skolen

Uddannelse  
Cand.mag. i religionssociologi fra Københavns Universitet 1999

Kilder 

Personer i Kraks Blå Bog
Spaghetti aglio e olio

Spaghetti aglio e olio (italiensk: spaghetti med hvidløg og olie) er en traditionel italiensk pastaret fra Napoli.

Retten fremstilles med en let sautering af snittet, knust eller presset hvidløg i olivenolie evt. med rød chili og med spaghetti. Finthakket persille og parmesan eller pecorinoost over, selvom visse traditionelle opskrifter er uden ost.

Mange italiensk-amerikanere i New York referer til retten som "alla-ul" pga. den syditalienske udtale.

Referencer 

Mad fra Italien
Pastaretter
Robert H. Grubbs

Robert Howard Grubbs (født 27. februar 1942, død 19. december 2021) var en amerikansk kemiker og Victor and Elizabeth Atkins Professor of Chemistry på California Institute of Technology i det sydlige Californien. I 2005 modtog han nobelprisen i kemi sammen med Richard R. Schrock og Yves Chauvin for sit arbejde med olefin metatese. Han er medgrundlægger af Materia, der er et firma, startet på universitetet, som fremstillet katalysatorer.

I 2003 modtog han Tetrahedron Prize.

Referencer 

Nobelprismodtagere fra USA
Nobelprismodtagere i kemi
Kemikere fra USA
Kate Capshaw

Kathleen "Kate" Capshaw Spielberg (født 3. november 1953) er en amerikansk skuespiller. Hun er bedst kendt for sin rolle som Willie Scott i Indiana Jones og templets forbandelse (1984), der blev instrueret af hendes mand Steven Spielberg. Siden har hun spillet med i Dreamscape (1984), Power (1986), Black Rain (1989), Love Affair (1994), Just Cause (1995) og The Love Letter (1999).

Eksterne henvisninger 
 

Skuespillere fra Texas
Gone (tv-serie)

Gone er en krimiserie fra 2017 skabt af Matt Lopez og produceret af NBCUniversal International Studios. Baseret på Chelsea Cains roman One Kick.  Serien følger Kit "Kick" Lannigan, der selv blev bortført som barn og som rekrutteres af FBI agenten Frank Booth.

Medvirkende

Hovedroller
 Chris Noth som FBI-agent Frank Novak
 Leven Rambin som Kit "Kick" Lannigan
 Danny Pino som John Bishop
 Andy Mientus som James Finley
 Tracie Thoms som FBI Agent Maya Kennedy

Tilbagevendende
 Kelly Rutherford som Paula Lannigan
 Jordan Bridges som Neil Pruitt
 Christopher O'Shea som Noah
 Lee Tergesen som Mel Foster

Eksterne henvisninger

Amerikanske tv-serier fra 2010'erne
LazyTown

LazyTown (Latibær på islandsk) er en islandsk musical-komedie serie til børn. Serien er lavet ud fra børnebogen Áfram Latibær! fra 1991 og var lavet af Magnús Scheving, som også spiller rollen som Sportacus. Den er oversat til flere sprog.

Handlingen centrerer om Stephanie, som bor i byen LazyTown med sine venner Trixie, Pixel, Stingy og Ziggy, samt Sportacus. De skal redde LazyTown fra Robbie Rutten, som altid forsøger at gøre livet surt for indbyggerne.

Julianna Rose Mauriello, der spillede rollen som Stephanie, var 13 år, da indspilningerne begyndte, men efter tre sæsoner blev hun erstattet pga. sin alder. Indspilningerne foregik fra 2004 til 2014.

Rolleliste

Eksterne henvisninger 
 Officiel hjemmeside 
 

Tv-serier fra Island
Animerede børneserier
Tv-serier fra 2000'erne
Mørkhøjgård

Mørkhøjgård er navnet på en tidligere hovedgård i landsbyen Mørkhøj, der i dag er en del af Gladsaxe vest for København på Sjælland.
Den nuværende hovedbygning er opført i 1836 og udgøres af en fin senklassicistisk hovedlænge med to vinkrelrette sammenbyggede fløje. Gården blev fredet i 1950.

Historie 
Mørkhøjgårds historie går tilbage til romansk middelalder. Den nævnes første gang 1180, hvor Valdemar den Store skænker den sammen med Bagsværdgård til biskop Absalon i Roskilde.
Gården er siden brandregistraturens indførelse i 1800 nedbrændt tre gange. Den nuvæerende hovedbygning er en grundmuret, hvidpudset senklassicistisk trefløjet gård fra 1836 med røde, afvalmede tegltage.
Gården har siden den meget tidlige industrialisering indgået i landsbyen Mørkhøjs industrimiljø af blandt andet klædefabriksbygninger.
I slutningen af 1900-tallet blev der på gårdens område opført omfattende nybyggeri til undervisningsformål.

Tilknyttede historiske skikkelser 
Anders Andersen Kierkegaard, en fjern slægtning til Søren Kierkegaard, ejede Mørkhøjgaard i begyndelsen af 1800-tallet. Han etablerede her klædefabrikken Enigheden, der senere brændte, men som kom til at sætte sit præg på gårdens fremtoning i landskabet. Carl With-Seidelin ejede gården omkring år 1900.

Ejere af Mørkhøjgaard 
 Før 1180: Valdemar den Store
 1180-?: Biskop Absalon
 ca. 1790-1830: Anders Andersen Kierkegaard
 ca. 1836-1850: Cand. jur. Hermann Anthon Eylardi
 ca. 1870-1910: Carl With-Seidelin
 ca. 1910: Karl Christensen
 1991-2009: Fødevarestyrelsen
 ca. 2010-2013: DTU Fødevareinstitut
 2013-i dag: Freja Ejendomme

Referencer

Eksterne henvisninger 
 1001 fortællinger
 Freja Ejendomme - Billedgalleri 

Bygninger, konstruktioner og anlæg i Gladsaxe Kommune
Diane Baker

Diane Baker (født 25. februar 1938 i Hollywood, Los Angeles) er en amerikansk skuespiller og filmproducent.

Hendes filmdebut skete i 1959 og hun har siden medvirket i over 100 film- og TV-produktioner. Hun har medvirket i flere kendte film, blandt andet Prisen (1963), Natsværmeren (1991), Tapperhed i strid (1996) og A Mighty Wind (2003). Hun har også spillet moderen til titelfiguren i TV-serien House M.D..

Filmografi 
 1959  Anne Franks dagbog
 1963 Prisen
 1964 Marnie
 1965 Mirage
 1991 Natsværmeren
 1993 Twenty Bucks
 1995 Nettet
 1996 Cable Guy
 1996 Tapperhed i strid
 2000 Harrison's Flowers
 2003 A Mighty Wind
 2012 House M.D.

Eksterne henvisninger 
 

Skuespillere fra Californien
Filmproducere fra USA
Personer fra Los Angeles
Attilio Demaría

Atilio José Demaria (født 19. marts 1909, død 11. november 1990) var en argentinsk/italiensk fodboldspiller (angriber).

Demaría deltog ved VM 1930 i Uruguay for Argentinas landshold. Her spillede han én af argentinernes kampe i turneringen, der endte med at holdet vandt sølv efter finalenederlag til værtsnationen.

Efter turneringen rejste Demaría til Italien for at spille på klubplan for Inter. Han valgte efterfølgende også at repræsentere det italienske landshold, som han vandt guld med ved VM 1934 på hjemmebane. Han var på banen i én af italienernes kampe i turneringen, kvartfinalesejren over Spanien.

Referencer

Eksterne henvisninger 

 

Fodboldspillere fra Argentina
Fodboldspillere fra Italien
Fodboldspillere fra FC Internazionale Milano
Fodboldspillere fra Independiente
Verdensmestre i fodbold
Personer fra Buenos Aires